CELEX: 62018CN0101
Language: da
Date: 2018-02-12 00:00:00
Title: Sag C-101/18: Anmodning om præjudiciel afgørelse indgivet af Consiglio di Stato (Italien) den 12. februar 2018 — Idi Srl mod Arcadis — Agenzia Regionale Campana Difesa Suolo

14.5.2018   
            
            
               DA
            
            
               Den Europæiske Unions Tidende
            
            
               C 166/19
            
         Anmodning om præjudiciel afgørelse indgivet af Consiglio di Stato (Italien) den 12. februar 2018 — Idi Srl mod Arcadis — Agenzia Regionale Campana Difesa Suolo
   (Sag C-101/18)
   (2018/C 166/25)
   Processprog: italiensk
   
      Den forelæggende ret
   
   Consiglio di Stato
   
      Parter i hovedsagen
   
   
      Sagsøger: Idi Srl
   
      Sagsøgt: Arcadis — Agenzia Regionale Campana per la Difesa del Suolo
   
      Præjudicielle spørgsmål
   
   
            
               1)
            
            
               Er det foreneligt med artikel 45, stk. 2, litra a) og b), i direktiv 2004/18/EF (1) af 31. marts 2004, at blot en ansøgning om tvangsakkord, som debitor har indgivet ved den relevante retsinstans, bevirker, at virksomheden anses for at være »under behandling?
            
         
            
               2)
            
            
               Er det foreneligt med ovenstående bestemmelser, at debitors erkendelse af, at vedkommende er insolvent og vil indgive ansøgning om »blanko«-tvangsakkord (med de ovenfor præciserede kendetegn), anses som grund til udelukkelse fra deltagelse i udbudsproceduren ved anlæggelse af en vid fortolkning af begrebet »under behandling« i den nævnte EU-bestemmelse (direktivets artikel 45) og den omhandlede nationale bestemmelse (artikel 38 i lovdekret nr. 163/2006)?
            
         
      (1)  Europa-Parlamentets og Rådets direktiv Nr. 2004/18/EF af 31.3.2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (EUT L 134, s. 114).